Ego Alaydis, mater ducis Burgundię, notum facio omnibus presentes litteras inspecturis quod Gaiterus de Divione et Maria, uxor sua, in presentia mea constituti, pro remedio animarum suarum ecclesię Loci Dei dederunt in elemosinam et concesserunt duas pecias vineę sitas in finagio de Nuiz, quod vocatur Pruulle, quarum peciarum unam emerunt des Moretez et alteram dou Genevois; et sciendum quod dicti Galterus et Maria, duas supradictas pecias vineę ad vitam suam tenebant, ita tamen quod vendere vel invadiare non poterunt, imo post decessum ipsorum ad dictam ecclesiam Loci Dei predictę pecię vineę libere et sine onere debitorum revertentur. In cujus rei testimonium ad preces dictorum Galteri et Marię presentes litteras sigillo meo sigillavi. Actum est hoc anno Domini M°CC°XL, mense julio.